ปูตินมีทรัพย์สิน 2 แสนล้าน รวยกว่า ‘บิล เกตส์’ และ ‘เจฟฟ์ เบโซส์’ รวมกัน
 สัปดาห์ก่อน เจฟฟ์ เบโซส์ บอสใหญ่แอมะซอน (Amazon) ชิงบัลลังก์เศรษฐีเบอร์ 1 ของโลกจากซีอีโอไมโครซอฟท์ บิล เกตส์ ไปได้ โดยทั้งคู่มีทรัพย์สินไล่เลี่ยกันที่ราว 9 หมื่นล้านเหรียญสหรัฐ อย่างไรก็ตามทั้งสองคนอาจไม่ใช่คนที่รวยที่สุดในโลก หากคำกล่าวของ บิล บราวเดอร์ ประธานบริหาร Hermitage Capital เป็นจริงหลังเปิดเผยต่อคณะกรรมการศาลยุติธรรมวุฒิสภาว่า ประธานาธิบดีรัสเซียมีทรัพย์สินนับ 2 แสนล้านดอลลาร์ (ประมาณ 6.6 ล้านล้านบาท) บราวเดอร์เคยเป็นนักลงทุนรายใหญ่ในรัสเซียเมื่อช่วงระหว่างยุค 90s และเคยมีส่วนร่วมในปฏิบัติการต่อต้านการทุจริตร่วมกับวลาดิเมียร์ ปูติน ประธานาธิบดีรัสเซีย แต่ท้ายที่สุดกลับตกเป็นเป้าหมายของผู้นำรายนี้ด้วย บราวเดอร์ระบุว่า เป้าหมายการปกครองของปูตินคือการทำอาชญากรรมร้ายแรงเพื่อให้ได้เงินมา และเขาจะไม่ยอมเสียเงินเหล่านี้ให้ถูกแช่แข็งเอาไว้ ทำให้เขาได้รับความเสี่ยงจากกฎหมายแมกนิตสกีย์ สหรัฐอเมริกาประกาศใช้กฎหมายฉบับดังกล่าวตั้งแต่ปี 2012 เพื่อห้ามให้นักการเมืองที่มีส่วนเกี่ยวข้องต่อการเสียชีวิตของเซอร์เกย์ แมกนิตสกีย์ นักกฎหมายชาวรัสเซีย เดินทางเข้าสหรัฐอเมริกา พร้อมทั้งอายัดทรัพย์สินและเงินของนักการเมืองกลุ่มนี้ที่มีในธนาคารอเมริกัน เมื่อปี 2009 แมกนิตสกีย์เสียชีวิตในเรือนจำภายหลังถูกจับกุมและทรมานเนื่องจากออกมาแฉข้าราชการรัสเซียโกงภาษีรัฐนับ 230 ล้านดอลลาร์ ซีอีโอ Hermitage Capital อ้างว่า การที่ปูตินพยายามเดินหน้าให้มีการยกเลิกกฎหมายแมกนิตสกีย์เนื่องมาจากคนถือเงินให้ปูตินหลายคนได้รับผลกระทบอ้างอิง:
บิล บราวเดอร์ ประธานบริหาร Hermitage Capital เปิดเผยว่า ประธานาธิบดีรัสเซียมีทรัพย์สินนับ 2 แสนล้านดอลลาร์ (ประมาณ 6.6 ล้านล้านบาท)